REGOLAMENT TAL-KUMMISSJONI (KE) Nru 935/2004
tad-30 ta’ April 2004
li jistipula r-rifużjonijiet applikabbli għall-prodotti tas-setturi tar-ross u taċ-ċereali fornuti bħala għajnuna alimentari komunitarja u nazzjonali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 1992 dwar l-organizzazzjoni komuni tas-swieq fis-settur taċ-ċereali (1), kif l-aħħar emendat bir-Regolament (KE) Nru 1104/2003 (2), u b’mod partikolari it-tielet subparagrafu ta’ l-Artikolu 13(2) tiegħu,
Wara li kkunsidrat ir-Regolament tal-Kunsill (KEE) Nru 3072/95 tat-22 ta’ Diċembru 1995 li jwassal għall-organizzazzjoni komuni tas-swieq fis-settur tar-ross (3) kif l-aħħar emendat bir-Regolament tal-Kummissjoni (KE) Nru 411/2002 (4), u b’mod partikolari Artikolu 13(3) tiegħu,
Billi:
(1)
L-Artikolu 2 tar-Regolament tal-Kunsill (KEE) Nru 2681/74 tal-21 ta’ Ottubru 1974 rigward l-iffinanzjar Komunitarju tan-nefqa li ssir fir-rigward tal-provisti tal-prodotti agrikoli bħala għajnuna alimentari (5) jistabbilixxi li l-porzjon tan-nefqa li tikkorrespondi mar-rifużjonijiet fuq l-esportazzjoni fuq il-prodotti in kwestjoni stipulati taħt ir-regoli tal-Komunità għandhom jiġu ffinanzjati mill-Fond Agrikolu Ewropew tal-Gwida u Garanzija, is-Sezzjoni tal-Garanzija,
(2)
Sabiex jiġi faċilitat it-tifsil u l-ġestjoni ta’ l-estimi finanzjarji għall-azzjonijiet ta’ għajnuna alimentari komunitarja u sabiex jgħinu lill-Istati Membri jsiru jafu l-livell ta’ parteċipazzjoni tal-Komunità fil-finanzjament ta’ l-azzjonijiet nazzjonali ta’ għajnuna alimentari, il-livell ta’ rifużjonijiet mogħtija fuq dawn l-azzjonijiet għandu jkun determinat
(3)
Ir-regoli ġenerali u ta’ implementazzjoni pprovduti fl-Artikolu 13 tar-Regolament (KEE) Nru 1766/92 u fl-Artikolu 13 tar-Regolament (KE) Nru 3072/95 fuq ir-rifużjonijiet fuq l-esportazzjoni huma applikabbli mutatis mutandis għall-operazzjonijiet imsemmija qabel.
(4)
Il-kriterji speċifiċi li għandhom jintużaw fil-kalkolazzjoni tar-rifużjonijiet fuq l-esportazzjoni tar-ross huma definiti fl-Artiklu 13 tar-Regolament (KE) Nru 3072/95.
(5)
Il-miżuri pprovduti f’dan ir-Regolament huma konformi ma’ l-opinjoni tal-Kumitat ta’ Ġestjoni taċ-Ċereali,
ADDOTTAT DAN IR-REGOLAMENT:
Artikolu 1
Għall-ħidmiet ta’ għajnuna alimentari komunitarja u nazzjonali taħt ftehim internazzjonali jew programmi supplimentari oħra, u miżuri oħra ta’ forniment komunitarju bla ħlas, ir-rifużjonijiet applikabbli għaċ-ċereali u l-prodotti fis-settur tar-ross huma kif stipulati fl-Anness.
Artikolu 2
Dan ir-Regolament għandu jidħol fis-seħħ fl-1 ta’ Mejju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-30 ta’ April 2004.